
NARVA LINNAVALITSUS

MÄÄRUS



Narva                                                                             	______.11.2015. a. nr _______ 



Haridusasutuste tegevuskulude
arvestuslike maksumuste kinnitamine


Määrus kehtestatakse vastavalt põhikooli- ja gümnaasiumiseaduse § 83 lõikele 5 ja koolieelse lasteasutuse seaduse § 27 lõikele 7

§ 1. Kinnitada 2016. aastaks Narva munitsipaalkoolide õppekoha tegevuskulu arvestuslik maksumus ühe õpilase kohta 554 eurot.

§ 2. Kinnitada 2016. aastaks Narva munitsipaallasteasutuste majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta        3 556 eurot.

§ 3. [bookmark: _GoBack]Määrus jõustub seadusega sätestatud korras.





Eduard East
Linnapea		Ants Liimets
		Linnasekretär
















Narva Linnavalitsus
Peetri plats 5	
20308 NARVA	24.11.2015. a nr 3.1-19/26
ÕIEND
Määrusega kinnitatakse 2016. aastaks Narva linna munitsipaalharidusasutuste tegevuskulu arvestuslik maksumus (TKAM) ühe lapse kohta nende tegevuskulude osaliseks katmiseks teiste omavalitsuste poolt (laste hoiuteenuse kulud, kelle elukoht rahvastikuregistri järgi asub nende valdade või linnade haldusterritooriumil ja kes külastab Narva linna munitsipaalharidusasutust).
TKAM on määratud, lähtudes Narva Linnavalitsusele arutuseks esitatud Narva Linnavalitsuse Kultuuriosakonna 2016. aasta põhilise kulueelarve eelnõust (vt meie 23.11.2015. a kiri                nr 3.1-8/9898-4), arvestades alates 01. jaanuarist. 2016. a töötasu alammäära tõusuks Narva linna 2016. a eelarve eelnõus broneeritud summat:
· Narva linna munitsipaalkoolide (koolide) põhieelarve eelnõus kavandatud kulusumma        3 093 732 eurot, arvestades alates 01. jaanuarist 2016. a töötasu alammäära tõusuks Narva linna 2016. a eelarve eelnõus broneeritud 76 877 eurot (v.a muud üldhariduse abiteenuste kulud 140 900 eurot), jagamisel Narva linna territooriumi asuvates koolides õppivate õpilaste arvuga seisuga 10.11.2015. a hariduse infosüsteemi andmetel (5 582 õpilast);
· Narva linna munitsipaallasteaedade (lasteaedade) põhieelarve eelnõus kavandatud kulusumma 9 587 865 eurot, arvestades alates 01. jaanuarist 2016. a töötasu alammäära tõusuks Narva linna 2016. a eelarve eelnõus broneeritud 72 107 eurot (v.a muud alushariduskulud 164 800 eurot), jagamisel Narva linna territooriumi asuvates lasteaedades käivate laste arvuga seisuga 10.09.2015. a hariduse infosüsteemi andmetel (2 696 last).
2016. aastaks tõuseb koolide TKAM võrreldes 2015. a tasemega 4,5% võrra (2015. aastal        530 eurot) 2016. a kulueelarve kasvu tõttu, mis tekkis peamiselt tänu koolide põhieelarve tööjõukulude 10%-le tõusule alates 01. märtsist 2015. a ning koolides töötavate ja põhieelarvest töötasu saavate 1-3 palgaastmetega töötajate kuutöötasu määra tõusule kuni 430 euroni alates 01. jaanuarist 2016. a. Koolide TKAM-i tõus toimus vaatamata koolides õppivate õpilaste arvu suurendamisele 0,6% võrra (2015. aastal 5 551 õpilast) ning 2015. aastal teostatud munitsipaalharidussüsteemi arengukava (MHSA) rakendamisega kaasnevate tegevuste tagajärjel tekkinud koolide 2016. a kogueelarve nominaalkärpimisele.
2016. aastaks tõuseb lasteaedade TKAM võrreldes 2015. a tasemega 8,5% võrra (2015. aastal 3 277 eurot) 2016. a kulueelarve kasvu tõttu, mis tekkis peamiselt tänu lasteaedade põhieelarve tööjõukulude 10%-le tõusule alates 01. märtsist 2015. a ning lasteaedades töötavate ja põhieelarvest töötasu saavate 1-3 palgaastmetega töötajate kuutöötasu määra tõusule kuni 430 euroni alates 01. jaanuarist 2016. a, võttes arvesse lasteaedades käivate laste arvu vähenemist 6,4% võrra (2015. aastal 2 881 last). Lasteaedade TKAM-i tõus toimus vaatamata 2015. aastal teostatud MHSA rakendamisega kaasnevate tegevuste tagajärjel tekkinud lasteaedade 2016. a kogueelarve nominaalkärpimisele.

